Talous- ja sosiaalikomitean lausunto aiheesta "Ehdotus: Euroopan parlamentin ja neuvoston asetus .eu-aluetunnuksen toteuttamisesta Internetin nimĳärjestelmässä"



Virallinen lehti nro C 155 , 29/05/2001 s. 0010 - 0011



Talous- ja sosiaalikomitean lausunto aiheesta "Ehdotus: Euroopan parlamentin ja neuvoston asetus.eu-aluetunnuksen toteuttamisesta Internetin nimijärjestelmässä" (2001/C 155/03) Neuvosto päätti 15. tammikuuta 2001 Euroopan yhteisön perustamissopimuksen 156 artiklan nojalla pyytää talous- ja sosiaalikomitean lausunnon aiheesta edellä mainitusta ehdotuksesta. Asian valmistelusta vastannut "liikenne, energia, perusrakenteet, tietoyhteiskunta" -jaosto antoi lausuntonsa 6. maaliskuuta 2001. Esittelijä oli Peter Morgan. Talous- ja sosiaalikomitea hyväksyi 28.-29. maaliskuuta 2001 pitämässään 380. täysistunnossa (maaliskuun 28. päivän kokouksessa) seuraavan lausunnon. Äänestyksessä annettiin 97 ääntä puolesta ja 1 vastaan. 1. Johdanto 1.1. Talous- ja sosiaalikomitea on tyytyväinen voidessaan ilmaista tukensa ehdotukselle Euroopan parlamentin ja neuvoston asetukseksi Internetin.eu-aluetunnuksen toteuttamisesta. TSK pitää ehdotusta eEurope-aloitteen keskeisenä osatekijänä(1). 1.2. Ehdotetussa asetuksessa annetaan komission tehtäväksi.eu-aluetunnuksen toteuttaminen, määritellään rekisterin toteuttamiseen, muun muassa rekisterin nimittämiseen, liittyvät ehdot ja vahvistetaan yleistä etua koskevat periaatteet, joita rekisterin on toiminnassaan noudatettava. 1.3. Yksityiskohtaisen teknisen ja periaatteellisen valmistelutyön on tehnyt Euroopan yhteisön EC-POP-ryhmän (European Community Panel of Participants)(2) muodostama väliaikainen ohjauskomitea (ISG). 1.4. Erityistä huomiota on kiinnitetty väliaikaisen ohjauskomitean (ISG) työhön ja esimerkiksi sen analyysiin rekisterin mahdollisista toiminnallisista ja teknisistä ominaispiirteistä, sopimussuhteista Euroopan komission ja rekisterin välillä sekä vaihtoehdoista organisaatiomuotoa valittaessa. 2. Rekisteri 2.1. Rekisteri on vastuussa kolmesta keskeisestä tehtävästä: a) rekisteristä vastuussa olevana oikeushenkilönä toimiminen b) niiden.eu-aluetunnukseen liittyvien, yleistä etua koskevien sääntöjen, periaatteiden ja menettelyjen täytäntöönpano, jotka sisältyvät asetukseen tai jotka komissio on määrännyt asetuksessa säädetyn kuulemismenettelyn jälkeen c).eu-aluetunnuksen organisointi, hallinnointi ja hallinta, johon kuuluu tietokantojen ylläpito, verkkotunnusten rekisteröinti, nimipalvelinten ylläpito ja verkkotunnusten asetustiedostojen jakelu. 2.2. Rekisterin on oltava voittoa tavoittelematon, yleistä etua palveleva organisaatio. 2.3. Väliaikaisen ohjauskomitean raportissaan tekemät ehdotukset ovat hyvin merkittäviä ehdotetun rekisterin perustamista ajatellen (ks. luvut 2 ja 3). Erityisesti komitea kannattaa kohdan 3.4 ehdotuksia rekisterinpitäjien valinnasta. 2.4. TSK kannattaa asetuksen 2 ja 3 artiklassa määriteltyjä "rekisterin ominaispiirteitä" ja "rekisterin velvollisuuksia". 3. Yleistä etua koskevat periaatteet 3.1. Rekisteri määrittelee tarkemmat rekisteröintiperiaatteet tietyin edellytyksin, sopimusten mukaisesti ja kuultuaan ensin komissiota. Tällaisia edellytyksiä olisivat esimerkiksi asiaan sovellettavan kansallisen lainsäädännön ja yhteisön lainsäädännön noudattaminen sekä sellaisten teknisten ja operatiivisten parhaiden toimintatapojen noudattaminen, joita Internet-osoitteiden ja verkkotunnusten hallintoa hoitava järjestö ICANN ja Internetiin liittyvien nimien ja osoitteiden keskusrekisteri IANA aika ajoin määrittelevät. ISG-komitean raportissa tarkastellaan rekisterin rekisteröintiperiaatteita koskevia mahdollisia vaihtoehtoja ja esimerkiksi mahdollisuuksia luoda yleisiä alialuetunnuksia(3). 3.2. Tässä yhteydessä TSK toteaa, että komissio käsittelee parhaillaan seuraavia kysymyksiä: a) EU:n toimielimille varattavan nimialueen määrittely b) Euroopan unioniin liitettävien nimien varaaminen kaikilla asianmukaisilla kielillä. TSK ilmoittaa asiaan liittyvät vaatimuksensa komissiolle. 3.3. TSK kannattaa 4 artiklan säännöksiä "yleistä etua koskevista periaatteista". 4. Yleistä 4.1. TSK kannattaa ehdotusta, jonka mukaan komissiota avustaa sähköisen viestinnän verkkojen ja palvelujen yhteisestä sääntelyjärjestelmästä annetulla direktiiviehdotuksella perustettu viestintäkomitea(4). 4.2. TSK kannattaa ehdotusta, jonka mukaan yhteisö pidättää itsellään kaikki.eu-aluetunnukseen liittyvät oikeudet, mukaan luettuina teollis- ja tekijänoikeudet. 4.3. TSK on samaa mieltä siitä, että komissio tarvitsee määrärahoja valvoakseen rekisterin toimintaa, ja puoltaa ehdotettuja summia. 4.4. TSK edellyttää, että sitä kuullaan.eu-aluetunnusrekisterin jatkokehityksestä. 5. Päätelmät 5.1. TSK kannattaa komission aloitetta.eu-aluetunnuksesta ja tukee sen ripeää toteuttamista, jossa otetaan huomioon väliaikaisen ohjauskomitean suositukset. Bryssel 28. maaliskuuta 2001. Talous- ja sosiaalikomitean puheenjohtaja Göke Frerichs (1) EYVL C 123, 25.4.2001. (2) "The Dot EU TLD Registry Proposal"; http://www.ec-pop.org/1009prop/index.htm. (3) Ks. myös "Komission tiedonanto neuvostolle ja Euroopan parlamentille - Internetin organisaatio ja hallinto - Kansainväliset ja eurooppalaiset poliittiset näkökohdat 1998-2000", KOM(2000) 202 lopullinen, 11.4.2000. (4) KOM(2000) 393 lopullinen; EYVL C 123, 25.4.2001.